ניצה שאול

[250px|ממוזער|שמאל|[להקת פיקוד מרכז ב-1969 בשיר צ'רלי צ'פלין, מימין, גליה ישי, במרכז אפרת לביא משמאל ניצה שאול]]
[ממוזער|שמאל|250px|ניצה שאול מנחה ומגישה את תוכנית הטלוויזיה "[מוסיכף" ששודרה בערוץ 2.]]
**ניצה שאול** (נולדה ב-25 ביוני 1950) היא שחקנית קולנוע ותיאטרון, מדבבת וזמרת ישראלית; כלת פרס אמ"י על מפעל חיים לשנת 2022.

## ביוגרפיה
שאול נולדה וגדלה בתל אביב. בצעירותה למדה פסנתר, גיטרה קלאסית ופיתוח קול. את שירותה הצבאי עשתה בלהקת פיקוד המרכז.

## קריירה

### שנות השבעים
בשנות ה-70 כיכבה בסרטים "השוטר אזולאי", "כץ וקרסו", "חגיגה בסנוקר", "גבעת חלפון אינה עונה", "השועל בלול התרנגולות" ו"שרגא קטן".

ב-1971 השתתפה במחזמר המוזיקלי "ג'אמבו מיוזיקל" שהועלה בתיאטרון העממי על ידי המפיק אברהם דשא (פשנל).

בין השנים 1975–1993 עברה לחיות ולהופיע בלונדון, שם שיחקה בהצגות תיאטרון רבות. אחת ההופעות הזכורות ביותר היא הופעתה בהצגה "סימן סוללת השד האדום" מאת טנסי ויליאמס לצדו של פירס ברוסנן.

במאי 1979 הצטלמה בעירום חלקי לכתבה במגזין פלייבוי.

### שנות השמונים
בשנות ה-80 הופיעה גם ב-BBC, היא כיכבה במיני-סדרה טלוויזיונית "קסלר", ושיחקה בתפקידי אורח בסדרות כמו "דוקטור הו", איסטאנדרס ו-"C.A.T.S. Eyes".

ב-1981 גילמה את ירדנה בסרטו של יקי יושע, "העיט".

ב-1983 השתתפה בתפקיד אסתר בסרט "המגילה 83" בבימויו של אילן אלדד.

ב-1986 גילמה את ריטה בסרט "פלאש".

### שנות התשעים
ב-1992 הופיעה שאול בקלטת לילדים "דו רה מי פה". עם חזרתה לישראל החלה שאול להופיע גם בטלוויזיה, ושיחקה בסדרות "פלורנטין", ו"רמת אביב גימל".

בין השנים 1993–1994 הנחתה את תוכנית הילדים "מוסיכף", ואת התוכנית "בקצה השרביט". שתי התוכניות שודרו בערוץ 2 תחת זכיינית השידור רשת. במשך שלוש שנים היא ערכה וביימה את שידורי הפרומו של התזמורת הפילהרמונית הישראלית בערוץ 2.

בשנת 1996 שיחקה לצד דובי גל בסרטו של אלי קנר "מי האבא?", שם גילמה את יעל. באותה השנה גם השתתפה בפרסומת לשמפו "הוואי".

בשנת 1999 שיחקה לצד יהודה בארקן בסרטו של ארנון צדוק, "תסתכל לי בעיניים".

### המאה ה-21
בשנת 2000 התארחה בסדרת הטלוויזיה "בעקבות הסיפורים הקסומים" ששודרה בערוץ הילדים.

שאול כיכבה בסדרה "אסתי המכוערת" ובסדרת ההמשך, "אלביס" (בהם שיחקה את איקה, אשתו של שייקה לוי).

שאול השתתפה בתוכנית "רוקדים עם כוכבים" בשנת 2005, שם רקדה עם הרקדן דניס בלוצרקובסקי. השניים הגיעו למקום השלישי. באותה שנה ביצעה שוב את התפקיד של 'סילביה המשתוללת' במחזמר 'כמו בסרט'.

מאז 2001 מעלה שאול בצוותא בתל אביב את מופע הילדים "צלילי קסם" אותו היא יצרה, כתבה וערכה. סדרת המופעים כוללת שילוב של מגוון אמנויות הבמה: מוזיקה קלאסית, ג'אז, מחול ואופרה.

בשנת 2007 שיחקה בסדרת הטלוויזיה "אולי הפעם" ששודרה ב-Yes Stars ישראלי גילמה את דליה ירושלמי.

ביוני 2013 השתתפה בסדרת הטלוויזיה "שטיסל" ששודרה ב-yes בתפקיד הרבנית חשין.

בשנים 2015־2020 שיחקה בסדרת הדרמה קומית של Yes Comedy "רון" בתפקיד דליה אמא של רון.

בשנת 2016 התארחה בעונה השלישית של הסדרה הקומית של ערוץ 2 "סברי מרנן" גילמה את מריימ'לה חברתם של ריקי ופנחס. באותה השנה גם שיחקה בסדרת הדרמה של הוט 3 "בטיפול" בתפקיד ברוריה.

בשנת 2017 שיחקה במחזה "ערב שקופיות" מאת יפתח קליין ובבימויו. באותה השנה גם התארחה בעונה השנייה של סדרת הדרמה "מתים לרגע" ששודרה בHOT3 גילמה את אביבה.

בשנים 2018 ו-2022 השתתפה בסדרה "צומת מילר".

בשנת 2019 השתתפה בתפקיד הראשי בסרט הקולנוע "אהבה בשלייקס" לצד יהודה בארקן, וגם הופיעה בסדרת הדרמה של yes "פאנץ'". כמו כן, באטתב השנה שיחקה במחזמר "גבעת חלפון אינה עונה" בדמותה מהסרט המקורי, אך כמבוגרת, בתיאטרון הבימה. למחווה לתפקיד זה אף חזרה בהופעת אורח חד-פעמית בתוכנית הטלוויזיה "זהו זה!" באוגוסט 2020.

בפברואר 2022 נבחרה לשמש כפרזנטורית של מרכז הטיפוח והאסתטיקה "ALOKINO".

בשנת 2024 שיחקה בסרטה של ענת מלץ, "נדל"ן: סיפור אהבה".

בשנת 2025 גילמה את דמותה של מאמא פסיה במחזמר "שאול" מאת שלמה ארצי.

## חיים אישיים
נשואה למנצח דורון סלומון, אותו הכירה בלהקת פיקוד מרכז ולזוג שתי בנות: איטן סלומון (זמרת) וגל סלומון (שחקנית).

## קישורים חיצוניים

* 
* חוה ברק, ריאיון עם ניצה שאול, באתר מגזין יופי
* ניצה שאול, יוצרת הסדרה "צלילי קסם עם ניצה שאול"
* ניצה שאול מתמודדת עם התאונה הקשה של בתה, באתר ynet
* מאיה מזרחי, ניצה שאול – "המקום שבו גרה החוויה", באתר אפוק טיימס ישראל, 27 באפריל 2012
* 
* 
* 
* 
* 

## הערות שוליים

*
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:מתחרי רוקדים עם כוכבים (ישראל)
קטגוריה:חברות להקת פיקוד המרכז
קטגוריה:חברי להקת פיקוד המרכז
קטגוריה:ישראליות שהיגרו לממלכה המאוחדת
קטגוריה:ישראלים שהיגרו לממלכה המאוחדת
קטגוריה:חברי המועצה הישראלית לתרבות ואמנות
קטגוריה:ישראליות שנולדו ב-1950
קטגוריה:ישראלים שנולדו ב-1950